CELEX: 62013CN0116
Language: et
Date: 2013-03-11 00:00:00
Title: Kohtuasi C-116/13: Eelotsusetaotlus, mille on esitanud Juzgado de Primera Instancia n °17 de Palma de Mallorca (Hispaania) 11. märtsil 2013 — Banco de Valencia SA versus Joaquín Valldeperas Tortosa, María Ángeles Miret Jaume

15.6.2013   
            
            
               ET
            
            
               Euroopa Liidu Teataja
            
            
               C 171/10
            
         Eelotsusetaotlus, mille on esitanud Juzgado de Primera Instancia no 17 de Palma de Mallorca (Hispaania) 11. märtsil 2013 — Banco de Valencia SA versus Joaquín Valldeperas Tortosa, María Ángeles Miret Jaume
   (Kohtuasi C-116/13)
   2013/C 171/18
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 17 de Palma de Mallorca
   
      Põhikohtuasja pooled
   
   
      Sissenõudja: Banco de Valencia SA
   
      Võlgnikud: Joaquín Valldeperas Tortosa, María Ángeles Miret Jaume
   
      Eelotsuse küsimused
   
   
               1.
            
            
               Kas direktiivi 93/13/EMÜ (1) artikliga 7 on kooskõlas Hispaania hüpoteegi realiseerimise täitemenetlus, mis ei võimalda kohtul täitmise määramise eeltingimusena omal algatusel kontrollida ainuüksi panga nõudel kohaldatavat laenulepingu ennetähtaegse lõpetamise klauslit, mida ta peab ebaõiglaseks nii iseenesest kui ka konkreetsel juhul kohaldatuna, kusjuures selle klausli puudumisel ei saaks kutseline laenuandja sellist eesõiguslikku täitmist nõuda?
            
         
               2.
            
            
               Milline peab direktiivi 93/13/EMÜ artikli 7 seisukohast olema kohtu sekkumisruum sellise klausli puhul, kui ta peab määrama täitmise hüpoteegi realiseerimise täitemenetluse raames?
            
         
               3.
            
            
               Kas direktiivi 93/13/EMÜ artikli 3 lõigete 1 ja 3 ning direktiivi lisa punkti 1 alapunktide e ja g ning punkti 2 alapunkti a seisukohast saab nii iseenesest kui ka konkreetsel juhul kohaldatuna pidada ebaõiglaseks lepingutingimust, mis võimaldab laenuandjast finantsasutusel laenulepingu ühepoolselt lõpetada täiesti objektiivsetel põhjustel, millest mõned ei ole asjaomase lepinguga seotud, ning konkreetsel menetluses oleval juhul seetõttu, et hüpoteeklaenu neli kuumakset on jäetud tasumata?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).